ایستانبول (آنادوْلو تۆرکجهسیجه:İstanbul) – تورکیهنین ان بؤیوک شهری دیر. دنیز بندری اولان بۇ شهر، اؤلکهنین صنایع-تیجارت و مدنیّت مرکزی دیر. روم و بیزانس ایمپریالارینین و عثمانلی ایمپریاسینین پایتاختلاری اوْلموشدور. یونان قایناقلاریندا بیزانتیون، روس منبعلرینده تسارقراد، شرقی روما ایمپریاسی دؤورونده کونستانتینوپول آدلاندیریلمیشدیر. بوسفور بوغازینین ساحیللرینده و افسانهلره گؤره یئددی تپه اوزرینده قورولموشدور.
آلمانین اِسِن و ماجاریستانین پِچ شهرلری ایله بیرگه ایستانبول ۲۰۱۰-جو ایلده اوروپانین مدنیّت پایتاختلاریندان بیری اعلان ائدیلمیشدیر.
azb_Arab azb_Arab